CELEX: 62017TB0812
Language: el
Date: 2018-01-23 00:00:00
Title: Υπόθεση T-812/17 R: Διάταξη του Προέδρου του Γενικού Δικαστηρίου της 23ης Ιανουαρίου 2018 — Seco Belgium και Vinçotte κατά Κοινοβουλίου (Ασφαλιστικά μέτρα — Δημόσιες συμβάσεις — Αίτηση αναστολής εκτελέσεως — Ανάκληση της προσβαλλομένης πράξεως — Μερική κατάργηση της δίκης — Αίτηση ασφαλιστικών μέτρων — Έλλειψη επείγοντος)

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/42
            
         Διάταξη του Προέδρου του Γενικού Δικαστηρίου της 23ης Ιανουαρίου 2018 — Seco Belgium και Vinçotte κατά Κοινοβουλίου
   (Υπόθεση T-812/17 R)
   ((Ασφαλιστικά μέτρα - Δημόσιες συμβάσεις - Αίτηση αναστολής εκτελέσεως - Ανάκληση της προσβαλλομένης πράξεως - Μερική κατάργηση της δίκης - Αίτηση ασφαλιστικών μέτρων - Έλλειψη επείγοντος))
   (2018/C 104/55)
   Γλώσσα διαδικασίας: η γαλλική
   
      Διάδικοι
   
   
      Αιτούσες: Seco Belgium (Βρυξέλλες, Βέλγιο), Vinçotte (Vilvoorde, Βέλγιο) (εκπρόσωποι: A. Delvaux και R. Simar, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: P. López-Carceller και Z. Nagy)
   
      Αντικείμενο
   
   Αίτημα βάσει των άρθρων 278 και 279 ΣΛΕΕ, αφενός, για την αναστολή εκτελέσεως της αποφάσεως του Κοινοβουλίου της 1ης Δεκεμβρίου 2017 περί απορρίψεως της προσφοράς που υπέβαλαν οι αιτούσες στο πλαίσιο της προσκλήσεως υποβολής προσφορών 06D 20/2017/M005, με τίτλο «Αποστολές ελέγχου και τεχνικών συμβουλών στο πλαίσιο εξαγορών, έργων και κατασκευαστικών εργασιών στο Ευρωπαϊκό Κοινοβούλιο στις Βρυξέλλες» και αναθέσεως της συμβάσεως σε άλλον προσφέροντα και, αφετέρου, για την επιβολή ασφαλιστικών μέτρων σε βάρος του Κοινοβουλίου.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Παρέλκει η εξέταση του αιτήματος για την αναστολή εκτελέσεως της αποφάσεως του Κοινοβουλίου της 1ης Δεκεμβρίου 2017 περί απορρίψεως της προσφοράς που υπέβαλαν οι Seco Belgium και Vinçotte στο πλαίσιο της προσκλήσεως υποβολής προσφορών 06D 20/2017/M005, με τίτλο «Αποστολές ελέγχου και τεχνικών συμβουλών στο πλαίσιο εξαγορών, έργων και κατασκευαστικών εργασιών στο Ευρωπαϊκό Κοινοβούλιο στις Βρυξέλλες» και αναθέσεως της συμβάσεως σε άλλον προσφέροντα.
            
         
               2)
            
            
               Απορρίπτει την αίτηση ασφαλιστικών μέτρων κατά τα λοιπά.
            
         
               3)
            
            
               Ανακαλεί τη διάταξη της 21ης Δεκεμβρίου 2017, Seco Belgium και Vinçotte κατά Κοινοβουλίου (T-812/17 R).
            
         
               4)
            
            
               Επιφυλάσσεται ως προς τα δικαστικά έξοδα.